stanford-oval/wikipedia huggingface dataset:
Tyler Winklevoss
HarvardConnection

Winklevossit tunnetaan todennäköisesti parhaiten heidän yhdessä Divya Narendran kanssa vuonna 2003 kehittelemästään yliopistojen välisestä viestintäpalvelusta HarvardConnectionista (myöhemmin ConnectU), joka sai nimensä kolmikon opiskelupaikan Harvardin yliopiston mukaan. Veljekset ja Narendra pyysivät erästä lahjakasta saman yliopiston opiskelijaa Mark Zuckerbergiä mukaan projektiin. Zuckerberg kuitenkin otti ideaa HarvardConnectionista parantaakseen omaa työn alla olevaa viestipalveluaan, Facebookia. Facebookin suosion myötä Winklevossit ja Narendra haastoivat Zuckerbergin oikeuteen ja saivat tältä 65 miljoonan dollarin korvausmaksun.
Urheilu-uransa jälkeen, vuonna 2012, Winklevossin veljekset perustivat yritystoiminnan aloituksen rahoittamiseen erikoistuneen yrityksen, Winklevoss Capital Managementin.
The Social Network -elokuva

Facebookin syntytarinasta kertova elokuva The Social Network sai ensi-iltansa vuonna 2010. Tyler Winklevossia esittävät elokuvassa sekä Armie Hammer että Josh Pence.
Tuotevastuu

Tuotevastuu on tuottajan vastuuta tuotteista, jotka ovat vaarallisia tai aiheuttavat vahinkoa.
Esimerkki tuotevastuutilanteesta on pesukoneen vuotamisesta aiheutuva asunnon kosteusvaurio. Jos vuoto johtuu pesukoneen viasta, on valmistajalla tai maahantuojalla vastuu vahingosta. Jos näitä ei saada selville, vastaa vahingosta tavaran liikkeellelaskija.
Vahingonkorvausta on suoritettava vahingosta, joka on johtunut siitä, että tuote ei ole ollut niin turvallinen kuin on ollut aihetta odottaa. Turvallisuutta arvioitaessa on otettava huomioon ajankohta, jona tuote laskettiin liikkeelle, tuotteen ennakoitavissa oleva käyttö, tuotteen markkinointi ja käyttöohjeet sekä muut seikat. Vahinkoa kärsineen on näytettävä toteen vahinko, tuotteen puutteellinen turvallisuus sekä puutteellisen turvallisuuden ja vahingon välinen syy-yhteys.
Tuotevastuun perusteina Suomessa toimivat:
Euroopan yhteisöjen neuvoston direktiivi 85/374/ETY 25. heinäkuuta 1985
Suomen tuotevastuulaki 694/1990
Aiheesta muualla

Myyjän vastuu viallisesta tai puutteellisesta tavarasta (KKV)
Kuluttajansuoja ( Arkistoitu – Internet Archive)
direktiivin muutos 1999/34/EY
UAE

| UAE |
| --- | --- |
 E-UAE:n ohjauspaneeli.
Luoja:  Bernd Schmidt
Kehityshistoria
Vakaa versio:  3.1.66 (19. joulukuuta 2021)
Tiedot
Ohjelmistotyyppi:  emulaattori
Lisenssi:  GNU General Public License
Aiheesta muualla
Verkkosivusto
Versiohallinta
UAE on alun perin Bernd Schmidtin kehittämä emulaattoriohjelma, joka emuloi Commodoren Amiga-tietokonemallistoa. Se on GNU GPL:llä julkaistu vapaaohjelma.
UAE tuli alun perin sanoista Unusable Amiga Emulator (suom. käyttökelvoton Amiga-emulaattori), koska se ei toiminut. Sittemmin siitä tuli Unix Amiga Emulator ja monia muita. Koska mikään pitemmistä nimistä ei nykyisin kuvaa ohjelmistoa, on sen nimi pelkästään UAE.
Ensimmäinen versio ohjelmasta julkaistiin 1995. UAE oli pitkään käytännössä käyttökelvoton, koska 1990-luvun puolivälin IBM PC-yhteensopivien laskuteho ei riittänyt Amigan emulointiin. Ohjelmiston kehittyessä ja tietokoneiden tehon kasvaessa se pikkuhiljaa saavutti kyvyn reaaliaikaiseen emulointiin, pystyen vuoteen 1998 mennessä emuloimaan Amiga 500:aa suurin piirtein täydellä nopeudella.
Nykyisin UAE on tehokas ja liki kattava Amiga-emulaattori. Se emuloi Amigan OCS-, ECS- ja AGA-piirisarjoja sekä Amigan I/O-laitteita ja prosessoreita (Motorola 68000 -sarjaa). UAE on käännetty useille käyttöjärjestelmille, mukaan lukien Microsoft Windows, Linux, MacOS, RISC OS, Xbox-konsoli ja jopa AmigaOS ja AROS, joissa se mahdollistaa Amigan piirejä vaativien ohjelmien ajamisen PowerPC-laitteistoissa. UAE käyttää Amigan levykkeistä tehtyjä levykuvia. Useimmat Amigan ohjelmat saa toimimaan UAE:lla, mutta jotkin ohjelmat vaativat käytettävän prosessorin ja piirisarjojen tarkkaa konfigurointia.
UAE vaatii toimiakseen Amigan Kickstart-ROM:ien sisällöt, jotka ovat tekijänoikeudella suojattuja, ja joita on vaikea hankkia laillisesti, ellei omista Amigaa.
UAE:sta on kaksi päähaarautumaa: Windowsille tehty WinUAE, joka on projekteista aktiivisempi, ja muille järjestelmille tehty E-UAE. WinUAE:ta kehittää suomalainen Toni Wilen, E-UAE:ta Richard Drummond.
Aiheesta muualla

WinUAE
E-UAE
FS-UAE
Tufanjärvi

Tufanjärvi
Tufanjärvi (azer. Tufangöl) on Azerbaidžanin korkeimmalla sijaitseva vuoristojärvi. Järvi sijaitsee 3 277 metrin korkeudella merenpinnasta. Sen pinta-ala on vain 0,01 neliökilometriä ja vesitilavuus 0,11 miljoonaa kuutiometriä. Järvi sijaitsee Qəbələn piirikunnan pohjoisosissa.
Tuff Gong

| Tuff Gong |
| --- | --- |
Perustettu:  1970
Perustajat:  Bob Marley
Tyylilajit:  Reggae
Kotimaa:  Jamaika, UK, USA
Sijainti:  56 Hope Road, Kingston, Jamaika
Kotisivu
Infobox OKNimi-testi OK: 
Tuff Gong reggae -levy-yhtiö, jonka perusti The Wailers -yhtyeen keulakuva Bob Marley vuonna 1970. Yhtiö on myös nimetty Bob Marleyn lempinimen mukaan.
Tuff Gongin pääkonttori sijaitsi 56 Hope Roadilla, Bob Marleyn kotona. Tällä paikalla on nykyään Bob Marley museo.
Bob Marley
| --- | --- |
Yhtyeet:   The Wailers  Bob Marley & The Wailers  I Threes 
The Wailers -yhtyeen kokoonpano:   Junior Braithwaite  Beverley Kelso  Bunny Wailer  Peter Tosh  Cherry Smith 
Studioalbumit:   The Wailing Wailers  Soul Rebels  Soul Revolution  Soul Revolution Part II  The Best of The Wailers  Catch a Fire  Burnin’  Natty Dread  Rastaman Vibration  Exodus  Kaya  Survival  Uprising  Confrontation 
Livealbumit:   Live!  Babylon by Bus  Talkin’ Blues  Live at the Roxy 
Kokoelmat:   African Herbsman  Rasta Revolution  Chances Are  Interviews  Legend  Songs of Freedom  Rock to the Rock  Chant Down Babylon  The Best of Bob Marley  Gold  Keep On Skanking  Natural Mystic: The Legend Lives On 
Tunnetuimmat kappaleet:   Buffalo Soldier  Could You Be Loved  Get Up, Stand Up  I Shot the Sheriff  Iron Lion Zion  Is This Love  Jah Live  Jamming  Judge Not  Misty Morning  No Woman, No Cry  One Love/People Get Ready  Punky Reggae Party  Redemption Song  Simmer Down  Slogans  Stiff Necked Fools  Stir It Up  Sun Is Shining  Three Little Birds  Waiting in Vain  War  Zimbabwe 
Kiertueet:   Catch a Fire Tour  Burnin’ Tour  Natty Dread Tour  Rastaman Vibration Tour  Exodus Tour  Kaya Tour  Babylon by Bus Tour  Survival Tour  Uprising Tour 
Perhe:   Cedella Booker  Rita Marley  Sharon Marley  Cedella Marley  Ziggy Marley  Stephen Marley  Rohan Marley  Julian Marley  Ky-Mani Marley  Damian Marley 
Muut artikkelit:   Diskografia  Tuff Gong  Cindy Breakspeare
Trollrunor

Trollrunor (norj. Trollruner, suom. Taikariimut) on norjalais-ruotsalaisen Margit Sandemon kirjoittama fantasiakirjasarja, jonka tapahtumat sijoittuvat 1400-luvun jälkipuoliskon Österleniin. Trollrunorin päähenkilöt ovat nuori tyttö nimeltä Iliana ja hänen elämänkumppaninsa Ravn, joka on pahan ruhtinaan Bogislavin nuorempi poika. Heidän vihollisensa on ilkeä Kuunoita. Kirjasarjan ensimmäinen osa ilmestyi vuonna 2005, ja se on ilmestynyt ruotsin ja norjan kielillä. Trollrunoriin kuuluu yksitoista kirjaa.
Nimikkeet

Skogen bortom dagen (Metsä päivän tuolla puolen)
Sandhammaren (Hiekkavasara)
Där vinden får vila (Missä tuuli saa levon)
Blind måne (Sokea kuu)
Månehäxan (Kuunoita)
Svartalver (Musta tasanko)
Den blå jorden (Sininen maa)
Stenvargen (Kivisusi)
Den de glömde
Eko från Urtiden
Dagen gryr
Aiheesta muualla

Trollruner schibstedforlagenen sivuilla (Arkistoitu – Internet Archive) (norjaksi)
Skogen bortom dagen-kirjan ensimmäinen luku (ruotsiksi)
Siperianmurmeli

| Siperianmurmeli |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset jyrsijät Sciuromorpha
Heimo::  Oravat Sciuridae
Alaheimo::  Xerinae
Tribus::  Marmotini
Suku::  Murmelit Marmota
Laji::  sibirica
Kaksiosainen nimi
 Marmota sibirica  (Radde, 1862) 
Alalajit 
 M. s. sibirica  M. s. caliginosus 
Katso myös
   Siperianmurmeli Wikispeciesissä   Siperianmurmeli Commonsissa 
Infobox OKNimi-testi OKIUCN-testi OK: 
Siperianmurmeli (Marmota sibirica) on osissa Mongoliaa, Venäjää ja Kiinaa tavattava murmeli. Kansainvälinen luonnonsuojeluliitto eli IUCN on määritellyt sen erittäin uhanalaiseksi lajiksi. Lajia uhkaa etenkin metsästys, joka on toisaalta johtanut myös ajoittaisiin murmeleita vaivaavan ruton tapauksiin ihmisissä.
Taksonomia

Siperianmurmeli voidaan jakaa kahteen alalajiin, M. s. sibirica ja M. s. caliginosus. M. s. sibirica esiintyy lajin levinneisyysalueen itäosissa ja M. s. caliginosus pohjois- ja länsiosissa.
Koko ja ulkonäkö

Siperianmurmelin ruumiin pituus on 360–495 mm ja hännän pituus 112–121 mm. Painoa sillä on 5 000–8 000 g. Painavimmillaan ne voivat olla 9,8 kg. Turkin väritys voi vaihdella. Selkäpuolelta se on usein ruskeankeltainen tai harvemmin kermanvalkoinen. Vatsapuoli, kurkku, etujalat ja kupeet ovat vaaleita. Pää on usein ruskea tai pusta. Häntä tummenee kohti mustaa tai tummanruskeaa hännänpäätä.
Levinneisyys ja elinympäristö

Siperianmurmelin levinneisyysalue käsittää osia Mongoliasta, Kiinan Sisä-Mongoliasta ja Heilongjiangista, sekä Tuvasta ja Taka-Baikaliasta Venäjällä.
Lajia tavataan avoimella arolla, puoliaavikoilla, metsäaroilla, vuorenrinteillä ja vuoristolaaksoilla merenpinnan korkeudelta 3 000 metrin korkeuksiin saakka. Paikoitellen sitä tavataan samalla alueella, kuin altainmurmelia. Tuolloin siperianmurmeli esiintyy vuoristolaaksojen pohjalla ja altainmurmeli korkeammalla.
Elintavat

Siperianmurmeli on päiväeläin. Se elää suurissa yhdyskunnissa. Yhdyskuntaan kuuluu useita eri pesiä. Pesät tunnistaa avoimesta maastosta esimerkiksi sisäänkäynnin maakasoista, jotka tosin yleensä kasvavat ajan kanssa kasvillisuutta. Perheryhmä koostuu lisääntyvästä parista ja niiden alle kolmivuotiaasta jälkikasvusta. Siperiamurmelit horrostavat. Horrostaminen alkaa ravinto- ja säätilanteesta riippuen syyskuussa. Horrokseen kerääntyy samssa pesäkolossa 5–20 yksilöä. Horros kestää 6–7-kuukautta ja murmelit tulevat ulos koloistaan huhtikuun ja toukokuun välisenä aikana.
Siperianmurmelit parittelevat horroksesta heräämisen jälkeen maaliskuun ja huhtikuun välisenä aikana. Tiineys kestää 40–42 päivää. Poikasia on kerrallaan tavallisesti 4–6, tai harvemmin jopa 8. Poikaset tulevat ulos pesäkoloista kesäkuisin. Ensimmäisestä elinvuodestaan niistä selviytyy arviolta 70–80 %.
Siperianmurmelit käyttävät ravinnokseen heiniä, mutta myös esimerkiksi pensaita, kuten marunoja. Siperianmurmelin pääasiallisia petoeläimiä ovat susi, koirat, ketut, karhut, lumileopardi, sekä suuret kotkat ja haukat. Vaaran havaitessaan siperianmurmeli antaa yksinkertaisen hälytysäänen.
Siperianmurmelia on pidetty niin sanottuna avainlajina. Suuret yhdyskunnat elättävät myös suuren joukon niiden elinympäristön lajeja.
Uhat ja suojelu

Kansainvälinen luonnonsuojeluliitto eli IUCN on määritellyt siperianmurmelin erittäin uhanalaiseksi lajiksi. Sen kantojen uskotaan olevan laskussa. Mongoliassa kannat ovat pienenneet arviolta 70 % sitten 1990-luvun. Laji on harvinaistunut myös Venäjällä.
Huomattavan uhan lajille muodostaa metsästys. Metsästys on säänneltyä, mutta kirjaamattoman metsästyksen takia metsästettyjen murmelien määrät ovat paljon virallisia lukuja suurempia. Metsästys on kiihtynyt esimerkiksi teiden rakentamisen takia, jolloin metsästäjät pääsevät murmelien yhdyskunnille entistä helpommin. Murmeleja metsästetään lihan, rasvan ja turkisten takia.
Paikoitellen ja ajoittain siperianmurmelien kantoja hävittää rutto. Murmelien metsästyksen takia rutto on sairastuttanut myös ihmisiä.
Murmeli Mongoliassa.
Töpökilvikki

| Töpökilvikki |
| --- | --- |
 Töpökilvikki (Ceratinella brevis), naaras
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Lahko::  Hämähäkit Araneae
Osalahko::  Araneomorphae
Yläheimo::  Araneoidea
Heimo::  Riippuhämähäkit Linyphiidae
Suku::  Ceratinella
Laji::  brevis
Katso myös
   Töpökilvikki Wikispeciesissä   Töpökilvikki Commonsissa 
Infobox OKVirheellinen NIMI-arvo: 
Töpökilvikki (Ceratinella brevis), koiras
Töpökilvikki (Ceratinella brevis) on riippuhämähäkkien heimoon Linyphiidae kuuluva pienikokoinen laji. Sen takaruumiin päällä on suojaava kilpi (scutum).
Koiraan pituus on 1.6-1.8 mm ja naaraan 1.8-2 mm. Hämähäkkien pituus mitataan ilman jalkoja.
Aiheesta muualla

Laji.fi: Ceratinella brevis
UniProt: Taxonomy - Ceratinella brevis (englanniksi)
Global Biodiversity Information Facility (GBIF): Ceratinella brevis (englanniksi)
UAM Creoula

| UAM Creoula |
| --- | --- |


Aluksen vaiheet
Rakentaja:  Companhia União Fabril, LIssabon
Laskettu vesille:  10. toukokuuta 1937
Palveluskäyttöön:  1985
Tekniset tiedot
Uppouma:  908 t (kevyt) 1 321 t (kuormattu)
Pituus:  67,4 m (kokonaispituus)
Leveys:  9,90 m
Syväys:  4,10 m
Koneteho:  purjeet MTU 8-sylinterinen dieselmoottori 480 hv
Nopeus:  6 solmua
UAM Creoula (runkonumero UAM201, IMO 5081918, MMSI 263146000) on Portugalin laivaston vuonna 1937 valmistettu koululaiva.
Valmistus

Kalastusyhtiö Parceria Geral de Pescarias tilasi aluksen Companhia União Fabritin telakalta Lissabonista. Alus laskettiin vesille 10. toukokuuta 1937.
Palvelus

Alus oli 1938 alkaen turskankalastusaluksena Newfoundlandin rannikolla ja Grönlannissa. Vuodesta 1973 alus oli kiinnitettynä laituriin Lissabonissa. Vuonna 1979 alus myytiin kalastusministeriölle kalastusmuseoksi. Korjaustöiden alkaessa kuitenkin havaittiin aluksen rungon olevan hyväkuntoinen, jolloin tehtiin päätös aluksen palauttamisesta merelle.
Alus siirrettiin 1985 Portugalin laivastolle koululaivana.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:UAM Creoula
Käännös suomeksi
Ukrainan museo

Ukrainan museo voi tarkoittaa useita museoita:
Ukrainian Museum of Canada, Saskatoon
Ukrainian Museum, New York
Ukrainan itsenäisyysmuseo, Praha
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ukrainan museo”, voi hakea sivunnimihaulla, laajalla sivunnimihaulla tai tekstihaulla.
Selena

| Selena |
| --- | --- |
 Selenan piirroskuva logon tyyppisellä allekirjoituksella.
Henkilötiedot
Koko nimi:  Selena Quintanilla-Pérez
Syntynyt: 16. huhtikuuta 1971 Lake Jackson, Texas
Kuollut: 31. maaliskuuta 1995 (23 vuotta) Corpus Christi, Texas
Muusikko
Tyylilajit:  latinopop, tejano, tanssipop, cumbia, adult contemporary, meksikolainen kansanmusiikki
Levy-yhtiöt:  Q-Productions, EMI Latin, Capitol Records, EMI, Universal Music Latin Entertainment ja SBK Records 
 Nimikirjoitus
Aiheesta muualla
q-productions.com
  [ Muokkaa Wikidatassa ] [ ohje ]  
Selena (oik. Selena Quintanilla-Pérez; 16. huhtikuuta 1971 Lake Jackson, Texas – 31. maaliskuuta 1995 Corpus Christi, Texas) oli amerikanmeksikolainen laulaja, jonka musiikkityyli oli pop-tyylinen tejano. Hän syntyi Jehovan todistaja -perheeseen Teksasissa. Billboard -lehti nimesi Selenan 90-luvun parhaiten myyneeksi latinoartistiksi. Hän oli myös aikansa seksi-ikoni sekä Coca-Colan mainoskasvo Teksasissa. Lisäksi hän teki cameoroolin elokuvassa Don Juan DeMarco sekä meksikolaisessa telenovelassa. Selena oli äänialaltaan lyyrinen  mezzosopraano.
Hänen elämästään on tehty elokuva Selena.
Elämä

Selenan ensimmäinen single ilmestyi hänen ollessaan 12-vuotias. Hän sai vuoden parhaan naislaulajan Tejano Music Awardin vuonna 1987. Pian hän solmi levytyssopimuksen EMI:n kanssa. Hän voitti levyllään Selena Live! Grammyn. Vuonna 1994 albumilta Amor Prohibido julkaistiin singlenä neljä listaykköshittiä, ja levyä on nyt myyty Yhdysvalloissa viisinkertaisen platinan verran.[lähde? ]
Selena omisti myös Selena ETC -vaatemyymäläketjun.[lähde? ]
Kuolema

Selena kuoli henkirikoksen uhrina yhteen laukaukseen teksasilaisessa Days Inn motellissa huoneessa nro 158 23-vuotiaana. Hänen viimeinen sanansa oli: "Yolanda". Häntä ampui selkään hänen oman ihailijakerhonsa puheenjohtaja, sairaanhoitaja Yolanda Saldívar. Kuolinsyy oli verenhukka. Murhan syynä oli häneen kohdistuneet kavallusepäillyt. Hänet saatiin kiinni motellin pysäköintialueella hänen uhatessa ampua itsensä. Saldívar tuomittiin elinkautiseen vankeuteen, ja hän voi hakea ehdonalaiseen aikaisintaan vuonna 2025. Hautajaisiin osallistui yli 30 000 fania.[lähde? ]
Tuotantoa > Varhaiset julkaisut

Mis Primeras Grabaciones (1984)
Alpha (1986)
And the Winner Is... (1987)
Preciosa (1988)
Dulce Amor (1988)
Tuotantoa > EMI-levytykset

Selena (1989)
Ven Conmigo (1990)
Entre a Mi Mundo (1992)
Selena Live! (1993)
Amor Prohibido (1994)
Tuotantoa > Postuumit julkaisut

Dreaming of You (1995)
Siempre Selena (1996)
All My Hits Vol.1 (1999)
All My Hits Vol. 2 (2000)
Selena, The Early Years Vol. 1 (2001)
Live, The Last Concert (2001)
Ones (CD/DVD, (2002)
Greatest Hits (2003)
Selena, The Early Years Vol. 2 (2004)
Momentos Intimos (2004)
Selena, The Early Years Vol. 3 (2004)
Selena, The Early Years Vol. 4 (2005)
Ukrainan ja Venäjän raja

Ukrainan ja Venäjän välisen maarajan osuus punaisella
Ukrainan ja Venäjän raja on 2 295 kilometriä pitkä kansainvälinen raja, joka kattaa Ukrainan ja Venäjän välistä maarajaa 1 974 km ja vesialuerajaa 321 km.
Ukrainasta tuli itsenäinen valtio Neuvostoliiton hajotessa vuonna 1991. Ukrainan ja Venäjän välinen raja kattaa miltei kolmanneksen Ukrainan valtiollisista rajoista kulkien teollistuneiden ja tiheästi asuttujen alueiden halki, jotka ovat erittäin tärkeitä kummankin maan talouselämälle.
Maaliskuun 2014 jälkeen, kun Venäjä miehitti Ukrainaan kuuluvan Krimin niemimaan, kahdesta entisestä neuvostotasavallasta on tullut vihollisia. Huhtikuussa 2014 alkaneesta Itä-Ukrainan sodasta lähtien maarajasta noin 410 kilometriä on ollut separatistien hallinnassa: tämä osa rajaa sallii aseiden, palkkasotureiden ja venäläisten sotilaiden kulkemisen Itä-Ukrainan alueelle. Vuonna 2014 Ukraina aloitti Ukrainan ja Venäjän välisen "muurin" rakentamisen Venäjän rajalle pohjoiseen. Ukraina on rakentanut 400 kilometriä panssarintorjuntahautaa, 100 kilometriä aitaa ja 70 kilometriä piikkilankaa osana Venäjän rajan rakentamista. Vuonna 2019 Venäjä sai valmiiksi Krimin niemimaan ja Ukrainan välisen raja-aidan rakennusprojektin. Raja-aidalla on pituutta yli 60 kilometriä, ja se on varustettu piikkilangalla ja useilla sadoilla antureilla. Venäjän turvallisuuspalvelun (FSB) mukaan Venäjän on "estettävä Ukrainasta tulevien sabotoijien tunkeutumisyritykset".
Ukrainan maakaasukysymys

Punaisella Venäjältä Länsi-Eurooppaan kulkevat nykyiset ja suunnitellut (katkosviivalla) kaasuputket
Ukrainan maakaasukysymys on kiistanaihe Ukrainan valtion ja Venäjän valtio-omisteisen kaasu-yhtiön Gazpromin välillä. Se on puhjennut konflikteiksi vuodenvaihteessa 2005–2006, lokakuusta 2007 maaliskuuhun 2008  ja uudelleen vuodenvaihteessa 2008–2009.
Koska iso osa Keski- ja Kaakkois-Euroopan käyttämästä kaasusta tulee Ukrainan kautta Venäjältä,  kriisi on laajentunut koskemaan myös muita valtioita sekä 2006 että 2009.
Ukraina on energiahuollossaan riippuvainen Venäjän toimittamasta maakaasusta. Maiden välillä on ollut kasvavaa erimielisyyttä kaasun hinnasta. Neuvostoliiton hajoamisen jälkeen Ukraina joutui maksamaan öljystä maailmanmarkkinahintaa, mutta Venäjä myi sille  maakaasua  huomattavasti  halvemmalla kuin Länsi-Eurooppaan. Osa alennuksesta oli palkkiota Ukrainalle maakaasuputkesta, joka kulkee Ukrainan halki EU-maihin, mutta myös poliittiset syyt vaikuttivat asiaan.
Vuonna 2005 Gazprom ilmoitti kaasun hinnan nousevan 50 dollarista 230 dollariin tuhannelta kuutiometriltä. Ukraina kieltäytyi maksamasta, Venäjä katkaisi kaasun tulon 1. tammikuuta 2006. Kiista ratkaistiin perustamalla Gazpromin ja ukrainalaisten liikemiesten omistama Sveitsiin rekisteröity Rosukrenergo-yhtiö, joka välitti Ukrainaan turkmenistanilaista ja venäläistä kaasua Venäjän putkistojen kautta keskihintaan 95 dollaria.
Vuoden 2008 aikana Ukraina maksoi kaasustaan keskimäärin 179,50 US$ tuhannelta kuutiometriltä, alle puolet sen kuin Länsi-Euroopan maat. Uusista hinnoista käytiin neuvotteluja loppuvuonna 2008, jolloin Venäjä tarjosi kaasua hintaan 250 US$/1000 m³.
Vuoden 2009 alussa Venäjä lopetti kaasun toimitukset Ukrainaan. Syyksi se sanoi maksamattomat velat. 6. tammikuuta 2009 kaasun tulo lakkasi monissa Kaakkois-Euroopan maissa, jotka saavat kaasunsa Ukrainan kautta.
7. tammikuuta Venäjän sulki kokonaan kaasuhanat Ukrainaan ja syytti sitä kaasun varastamisesta.
10. päivä Venäjän, Ukraina ja EU sopivat EU:n tarkkailijoiden lähettämisestä Ukrainaan valvomaan kaasun virtausta. Ukraina oli kuitenkin lisännyt sopimukseen lisäyksen, jota Venäjä ei voinut hyväksyä ja se joutui allekirjoittamaan sopimuksen uudelleen.
Tiistaina 13. tammikuuta Venäjä ilmoitti avanneensa kaasuhanat, mutta kaasua ei silti virrannut EU:hun asti. Ukraina vetosi siihen että "kaasulle on valittu teknisesti monimutkainen reitti", joka tekisi omat toimitukset mahdottomiksi, ja epäedullisiin kauttakulun ehtoihin.
Asian ratkomiseksi ehdotettiin huippukokousta Venäjän, Ukrainan ja EU:n välille. Venäjän ja Ukrainan pääministerit pääsivät sopimukseen kaasukriisistä 18. tammikuuta käydyissä neuvotteluissa Moskovassa. Gazpromin ja Naftogazin laatiman sopimuksen mukaan Ukraina saa maakaasua 20 % halvemmalla kuin EU ja Venäjä saa kuljettaa maakaasua Ukrainan läpi viime vuoden hinnalla. Kaasutoimitukset on määrä aloittaa välittömästi, kun sopimus on allekirjoitettu.
Kremlin mukaan Ukrainan kaasun hinnaksi tulisi noin 380 US$/1000 m³.
Ulla Tillander

| Ulla Tillander> Ruotsin kouluministeri |
| --- | --- |
 Thorbjörn Fälldinin III hallitus 1981–1982  
Kansanedustaja
 1974–1991  
Henkilötiedot
Koko nimi:  Ulla Britta Tillander (o.s. Olsson)
Syntynyt: 10. maaliskuuta 1931 Göteborg, Ruotsi
Kuollut: 16. marraskuuta 1994 (63 vuotta) Malmö, Ruotsi
Kansalaisuus:  ruotsalainen
Ammatti:  opettaja, poliitikko
Puoliso:  Jan Tillander (vih. 1954)
Lapset:  4
Tiedot
Puolue:  Keskustapuolue
Ulla Britta Tillander (o.s. Olsson; 10. maaliskuuta 1931 Göteborg – 16. marraskuuta 1994 Malmö) oli ruotsalainen keskustapuolueen poliitikko. Hän oli kansanedustaja vuosina 1974–1991 ja kouluministeri Thorbjörn Fälldinin III hallituksessa 1981–1982. Tillander oli koulutukseltaan opettaja, ja toimi 1960-luvulta lähtien ruotsin ja englannin kielten opettajana Malmössä. Poliittisen uransa jälkeen hän työskenteli myös YK:ssa.
Ulla Turkki

Ulla Maija Turkki (o.s. Mäkinen, 30. kesäkuuta 1941 Ikaalinen – 24. marraskuuta 2022 Pori) oli suomalainen toimittaja, joka työskenteli Porissa ilmestyneen sosialidemokraattisen Uusi Aika -sanomalehden päätoimittajana vuosina 1985–2009. Hän aloitti lehden toimittajana vuonna 1967 ja siirtyi kaksi vuotta myöhemmin toimitussihteeriksi päätoimittajaksi valitun Leo Nybergin tilalle. Vuonna 1985 Turkista tuli Uuden Ajan päätoimittaja.
Ikaalisissa syntynyt mutta jo kahden viikon ikäisenä Ahlaisiin muuttanut Turkki oli Porin kaupunginvaltuuston ja kaupunginhallitusten jäsen. Lisäksi hän toimi muun muassa Porin Työväenyhdistyksen puheenjohtajana ja kuului SDP:n puoluetoimikuntaan. Vuonna 2012 Turkki nimettiin SDP:n kunniajäseneksi.
Tufanbeyli

| Tufanbeyli |
| --- | --- |

 Tufanbeyli
 Koordinaatit: 38°15′52.71″N, 36°13′20.63″E 
Valtio:   Turkki
Maakunta:  Adanan maakunta
Väkiluku (2019):  17 102
Infobox OKVirheellinen NIMI-arvo: 
Tufanbeyli on pieni kaupunki ja piirikunta Adanan maakunnassa, Turkissa. Vuonna 2019 Tufanbeylin väkiluku oli 17 102. Tufanbeylistä on 196 kilometriä kaupunkiin Adanaan. Tufanbeylin naapureita ovat Sariz pohjoisesta, Göksun idästä, Saimbeyli etelästä, Develi lounaasta ja Tomarza lännestä. Tufanbeylin kesät ovat kuivia ja lämpimiä, talvet pakkasia ja pilvisiä.
Aiheesta muualla

Kuvia tai muita tiedostoja aiheesta Tufanbeyli Wikimedia Commonsissa